Темистокъл
Темистокъл (, Themistokles) е атински държавник и пълководец, роден към 524 г. пр. Хр. Той е от новата вълна политици неаристократи, които се издигат в ранните години на атинската демокрация. Играе основна роля за изграждането на атинската флота и победата на гърците в битката при Саламин.

Биография 
Темистокъл е син на Неокъл от стария знатен род Ликомиди (Lykomidai), жречески род, провеждащ мистерии във Флия. Майка му е „чуждоземка“ (не е гражданка на Атина) от тракийски или от карийски произход.

Става архонт през 493 г. пр. Хр. Като влиятелен политически водач между 490 и 480 г. пр. Хр. той създава атинския морски флот, като съоръжава пристанищата на Пирея и построява триери от приходите на среброносните мини в Лаврион. През 482 г. пр. Хр. отстранява с остракизъм съперника си Аристид. При второто персийско нашествие убеждава атиняните да напуснат града и предвожда обединената гръцка флота против персийската флота на великия цар Ксеркс I в битката при Саламин в 480 г. пр. Хр. Започва строежа на Дългите стени между Пирея и Атина. Сам осъден на остракизъм през 471 г. пр. Хр. след конфликт с Кимон, той влиза в заговор с Павзаний. Замесен в съдебно преследване срещу Павзаний, бяга при новия персийски цар Артаксеркс I, който го приема великодушно. Става негов сатрап на Лампсак, Миос и Магнезия на Меандър. Умира в Магнезия през 459 г. пр. Хр.

Източници 

 Херодот: Historien, книга 7 – 9
 Тукидид: Пелопонеската война, книга 1
 Корнелий Непот: Themistocles
 Плутарх: Themistokles
 Франсоа Шаму. Гръцката цивилизация

Литература 
 Albrecht Behmel: Themistokles. Sieger von Salamis und Herr von Magnesia. 2. Auflage. ibidem-Verlag, Stuttgart 2002, ISBN 3-89821-172-X.
 Wolfgang Blösel: Themistokles bei Herodot. Spiegel Athens im fünften Jahrhundert. Studien zur Geschichte und historiographischen Konstruktion des griechischen Freiheitskampfes 480 v. Chr. Steiner, Stuttgart 2004, ISBN 3-515-08533-5 (Historia Einzelschriften Band 183). Rezensionen: Reinhold Bichler, H-Soz-u-Kult 2005; Bernd Steinbock, BMCR 2006.08.11
 Arthur P. Keaveney: The life and journey of Athenian statesman Themistocles (524 – 460 B. C.?) as a refugee in Persia. Mellen Press, Lewiston 2003, ISBN 0-7734-6809-9.
 Strauss, Barry (2004). The Battle of Salamis: The Naval Encounter That Saved Greece—and Western Civilization. Simon and Schuster. ISBN 0-7432-4450-8

Други 
 В Успоредни животописи Плутарх описва живота на Темистокъл наред с този на Марк Фурий Камил.

Външни препратки 
 Porträts des 5. Jahrhunderts v. Chr. – Die ersten öffentlichen Ehrenstatuen im Auftrag der Polis: Die Tyrannenmörder
 Йона Лендеринг: Themistocles, livius.org

Древногръцки политици
Древногръцки пълководци
Древни атиняни